Valtteri Filppula

Valtteri Filppula (sündinud 20. märtsil 1984 Vantaas) on Soome jäähokimängija, kes mängib keskründajana Šveitsi kõrgliiga klubis Genève-Servette HC.

Ta alustas jäähoki mängimist Soome klubis Jokerit, debüteerides Soome kõrgliigas hooajal 2003–04.

2002. aastal valis Detroit Red Wings ta NHL-i draftis 95. valikuna. Red Wingsi meeskonnas debüteeris ta NHL-is hooajal 2005–06, Red Wingsi põhikoosseisu kuulus ta alates järgmisest hooajast. Red Wingsi meeskonnas mängis ta kuni hooaja 2012–13 lõpuni. 2008. aastal võitis ta Red Wingsiga Stanley karika. Filppula kõige resultatiivseim hooaeg NHL-is oli 2011–12 (23+43).

Aastatel 2013–2017 mängis ta Tampa Bay Lightningis. 2017. aasta märtsis siirdus ta Philadelphia Flyersi. Hooajal 2018–19 mängis ta New York Islandersis ja aastatel 2019–2021 taas Red Wingsis.

2021. aasta augustis sõlmis ta lepingu Genève-Servette'iga.

Aastatel 2003 ja 2004 võitis Filppula Soome kuni 20-aastaste koondisega juunioride maailmameistrivõistlustel pronksmedali. 2010. aasta taliolümpiamängude jäähokiturniiril võitis ta pronksmedali Soome jäähokikoondise koosseisus.

Tema vanem vend Ilari Filppula on samuti jäähokimängija.

Välislingid 

 Valtteri Filppula NHL.com lehel
 Valtteri Filppula hockeydb.com lehel

Soome jäähokimängijad
Detroit Red Wingsi mängijad
Tampa Bay Lightningi mängijad
Philadelphia Flyersi mängijad
New York Islandersi mängijad
Jokerite mängijad
Sündinud 1984